L 141/46
ET
Euroopa Liidu Teataja
31.5.2023
3) Seoses teenuseprofiilide, taotluste ja prioriseerimisega: a) teenuseprofiilid määratakse kindlaks nende põhiatribuutide väärtuste alusel.
Eelnevalt kindlaksmääratud teenuseprofiilid on esitatud lisas; b) kasutajad võivad esitada teenusetaotlusi, nagu on määratletud rakendusotsuse (EL) 2023/1055 artiklis 9; c) teenusetaotluste puhul tuleb järgida rakendusotsuse (EL) 2023/1055 artiklis 9 määratletud eeskirju.
GOVSATCOMi keskus määrab taotluse liidu laiendatud reservi, mis hõlmab liidu turvalise ühenduse programmi pakutavat suutlikkust; d) kõik teenusetaotlusega seotud konfliktide puhul, sealhulgas vajaduse puhul teenuste ostueesõiguse järele, tuleb järgida rakendusotsuse (EL) 2023/1055 artiklis 11 määratletud eeskirju.
4) Seoses kasutuselevõtuloogikaga: a) liidu turvalise ühenduse programmi rakendamise süsteem töötatakse välja modulaarse ja skaleeritavana, laiendades kosmosesegmenti järk-järgult vastavalt teenuste nõudluse muutumisele kogu kasutusea jooksul; b) liidu turvalise ühenduse programmi rakendamise süsteemi modulaarsus ja skaleeritavus võib hõlmata erasektori investeeringuid vastavalt turunõudluse kõikumisele; c) ükski täiendustegevus kosmosesegmendi või maapealse taristu tasandil ei mõjuta operatiivteenuste talitluspidevust.
Artikkel 3 Jõustumine Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 30. mai 2023
Komisjoni nimel president Ursula VON DER LEYEN